MELLIEĦA YOUTH – PREMJU ŻAGĦŻUGĦ TAS-SENA 2018 Il-Premju Żagħżugħ tas-Sena 2018 organizzat mill-Moviment Kerŷgma din is-sena intrebaħ minn Mellieħa Youth . Ir-rebbieħ tal-premju, li huwa sponsorjat minn APS Bank, ġie mħabbar mill-President tal-Moviment Kerŷgma, is-Sinjura Bernice Micallef fl-1 ta' Frar 2019. L-għan tal-premju hu li jingħata ġieħ u għarfien lil żgħażagħ li bl-emgħil, bil-karattru, bl-attivita' u bl-eżempju ikunu ta' xhieda nisranija għal sħabhom iż-żgħażagħ. L-Arċisqof Emeritus Pawl Cremona O.P. qaddes il-quddiesa ta' ringrazzjament fil-Knisja ta' San Duminku r-Rabat, u wara ppresieda fuq iċ-ċerimonja tat-tħabbir tar-rebbieħ. Preżenti wkoll għal din iċ-ċerimonja kien hemm is-Sinjura Bernice Micallef, President tal-Moviment Kerŷgma, Dr Romina Cuschieri Ċermen tal-Board tal-Għażla, is-Sur Jeremy Vassallo jirrapreżenta lil-APS Bank u mistednin distinti oħra fosthom is-soprano Amy Marie Borg. It-trofew Premju Żagħżugħ tas-Sena ingħata lil-Sarah Vella li kienet qed tirrapreżenta lil Mellieħa Youth mill-Arċisqof Emeritus. Mellieħa Youth huwa grupp soċjo-reliġjuż ta' żgħażagħ minn 12-il sena l-fuq li nħoloq fil-bidu tas-snin 2000. Il- motto tagħhom huwa "Moving Forward Together – Reach, connect, grow, discover". Apparti mill-laqgħat ta' kull ġimgħa, ż-żgħażagħ jorganizzaw numru ta' attivitajiet regolari għal karità biex dak li jiddiskutu fil-laqgħat, jattwawh fir-realtà. Fost dawn l-attivitajiet insibu: L-użu ta' l-arti tal-palk biex iħeġġu team-work . Kull sena jtellgħu żewġ produzzjonijiet – pantomima oriġinali għall-Milied u musical għal żmien l-Għid jew għall-btajjel tas-sajf. Iklijiet, barbecues u attivijiet simili. Hawn iż-żgħażagħ jitgħallmu kif jippreparaw u jservu l-ikel bl-għajnuna ta' nies bl-esperjenza u jagħmlu kollox li jkun hemm bżonn. Live-ins u funzjonijiet reliġjużi biex isaħħu r-ruħ. Dawn jiġu organizzati fuq weekend biex iż-żgħażagħ jkunu jistgħu jinqatgħu mill-ħajja ta' kuljum u jagħtu aktar attenzjoni lir-ruħ. Fund-raising għal min hu fil-bżonn. Jorganizzaw attivitajiet kemm jista' jkun varjati– attivijiet barra ta' ġurnata jew ġewwa ta' ġimgħatejn. Dawn jinkludu il-Festa Familja, Christmas Market, Maratona ta' 48 sieha, u l-ikla tal-Passover. Id-dħul kollhu jmur għal min hu fil-bżonn. Xogħol Voluntarju fl-Lourdes. Il-Mellieħa Youth ilhom dawn l-aħħar 17-il sena jingħaqdu mall- Assocjazzjoni Voluntarji Lourdes biex jgħinu lil-morda u x-xjuħ. Bla dubju dan huwa l-iżjed xogħol importanti tal-Mellieħa Youth u l-parti l-kbira tal-fondi li jiġbru jmorru għal din l-attività. Hawnhekk iż-żgħażagħ jesperjenzaw bil-fatti dak li jiddiskutu fil-laqgħat ta' kull ġimgħa. Jiltaqgħu ma' nies minn kull sfond tal-ħajja u jesperjenzaw il-ferħ li tagħti mingħajr ma tistenna xejn lura. Numru kbir ta' żgħażagħ imorru biex jagħmlu din l-esperjenza kull sena. Attivitajiet Soċjali u exchanges . Il-grupp jinvolvi ruħu f'ċittadinanza attiva u parteċipazzjoni sew jekk tkun attività lokali bħal Milied Mellieħi u sew bi bdil ta' żgħażagħ minn pajjiżi oħra. Iż-żgħażagħ nominati għal dan il-Premju kienu: Grupp Żgħażagħ Corpus Christi, Għasri, Matthew Deguara mis-Siġġiewi, Mellieħa Youth u Sezzjoni Żgħażagħ – Soċjeta' Filarmonika Santa Marija, Żebbuġ Għawdex. Dan it-trofew jingħata kull sena f'ġieħ il-mejjet Dr Rudolph Saliba li kien l-ewwel president tal-Moviment Kerŷgma. Prayer Cafè: IL-MIRAKLU TAT-TIEĠ TA' KANA – taħdita mis-sur Charles Briffa, il-Ġimgħa, 18 ta' Jannar 2019. » « San Piju ta' Pietrelcina
MELLIEĦA YOUTH – PREMJU ŻAGĦŻUGĦ TAS-SENA 2018